2020. gada 1. decembrī Noteikumi Nr. 719

Rīgā (prot. Nr. 77 18. §)

**Grozījumi Ministru kabineta 2009. gada 27. oktobra noteikumos Nr. 1247 "Latvijas izcelsmes laukaugu un dārzeņu ģenētisko resursu saglabājamās šķirnes atzīšanas un sēklu aprites noteikumi"**

Izdoti saskaņā ar

Sēklu un šķirņu aprites likuma

2. panta 1. punkta

"e" apakšpunktu

Izdarīt Ministru kabineta 2009. gada 27. oktobra noteikumos Nr. 1247 "Latvijas izcelsmes laukaugu un dārzeņu ģenētisko resursu saglabājamās šķirnes atzīšanas un sēklu aprites noteikumi" (Latvijas Vēstnesis, 2009, 176. nr.; 2011, 8. nr.; 2014, 33. nr.; 2017, 31. nr.) šādus grozījumus:

1. Aizstāt noteikumu tekstā vārdus "mājaslapā internetā" ar vārdu "tīmekļvietnē".

2. Papildināt noteikumus ar 18.1 un18.2 punktu šādā redakcijā:

"18.1 Ja sējas liniem (šķiedras lini un eļļas lini), sējas vīķiem, sējas kaņepēm un sojai tirdzniecībā tiek piedāvāta vairāk nekā viena saglabājamā šķirne, tad vienas šķirnes maksimālo sēklu daudzumu, ko atļauts tirgot vienā gadā, aprēķina, izmantojot šādu formulu:

|  |  |  |  |
| --- | --- | --- | --- |
| X | = | A | , kur |
| B |

X – vienai šķirnei atļautais maksimālais sēklu daudzums tirdzniecībai vienā gadā;

A – vienai sugai atļautais maksimālais sēklu daudzums tirdzniecībai vienā gadā;

B – attiecīgās sugas saglabājamo šķirņu skaits.

18.2 Ja saglabājamās šķirnes uzturētājs kādai no šo noteikumu 18.1punktā minētajām sugām uztur divas vienas sugas šķirnes vai vairāk, viņš pats nosaka tirdzniecībai paredzēto katras savas uzturētās šķirnes sēklu daudzumu. Kopējo tirdzniecībai atļauto sēklu daudzumu saglabājamās šķirnes uzturētājam nosaka dienests, reizinot vienai šķirnei atļauto maksimālo sēklu daudzumu ar šķirņu skaitu, ko uztur konkrētais saglabājamās šķirnes uzturētājs."

3. Izteikt 19. un 20. punktu šādā redakcijā:

"19. Saglabājamās šķirnes uzturētājs katru gadu dienestā iesniedz informāciju par plānotajām saglabājamās šķirnes sēklu ieguves platībām un sēklu daudzumu, ko plānots iegūt nākamajā gadā, kā arī tirdzniecībai paredzēto sēklu daudzumu, to norādot pa sēklaudzētājiem, šķirnēm un konkrētajiem sēklaudzēšanas laukiem:

19.1. par ziemāju labību – līdz 25. augustam;

19.2. par pārējiem kultūraugiem – līdz 25. martam.

20. Dienests līdz kārtējā gada 1. septembrim apkopo informāciju par ziemāju labību un līdz kārtējā gada 1. aprīlim – par pārējiem kultūraugiem un apkopoto informāciju par saglabājamo šķirņu sēklaudzētājiem un katram saglabājamās šķirnes sēklaudzētājam tirdzniecībai atļauto sēklu daudzumu 10 darbdienu laikā ievieto dienesta tīmekļvietnē."

4. Izteikt 3. pielikumu šādā redakcijā:

"3. pielikums
Ministru kabineta
2009. gada 27. oktobra

noteikumiem Nr. 1247

**Laukaugu ģenētisko resursu saglabājamo šķirņu sēklu maksimālais vienā gadā atļautais daudzums tirdzniecībā**

|  |  |  |  |  |
| --- | --- | --- | --- | --- |
| Nr.p. k. | Sugas nosaukums latīņu valodā | Sugas nosaukums latviešu valodā | Vienai šķirnei atļautais maksimālais sēklu daudzums, kg | Vienai sugai atļautais maksimālais sēklu daudzums, kg |
| 1. | *Triticum aestivum* L. | Mīkstie kvieši, ziemāju forma | 120 500 | 4 017 200 |
| 2. | *Secale cereale* L. | Rudzi | 53 100 | 1 062 300 |
| 3. | *Triticum aestivum* L. | Mīkstie kvieši, vasarāju forma | 53 500 | 1 784 700 |
| 4. | *Hordeum vulgare* L. | Mieži, vasarāju forma | 95 100 | 3 169 500 |
| 5. | *Avena sativa* L. | Auzas | 63 900 | 1 277 000 |
| 6. | *Solanum tuberosum* L. | Kartupeļi | 430 000 | 14 367 900 |
| 7. | *Linum usitatissimum* L. | Sējas lini (šķiedras lini un eļļas lini) | 11 000 | 11 000 |
| 8. | *Vicia sativa* L. | Sējas vīķi | 12 000 | 12 000 |
| 9. | *Trifolium pratense* L. | Sarkanais āboliņš | 1 500 | 6 000 |
| 10. | *Pisum sativum* L. | Sējas zirņi | 25 000 | 150 000 |
| 11. | *Cannabis sativa* L. | Sējas kaņepes | 12 000 | 12 000 |
| 12. | *Vicia faba* L. | Lauka pupas | 27 200 | 544 700 |
| 13. | *Glycine max*  | Soja | 8000 | 8000" |

Ministru prezidents A. K. Kariņš

Zemkopības ministrs K. Gerhards